Elmina

Elmina er en by i regionen Central i Ghana. Den ligger ved ei bukt i Atlanterhavet, 12 kilometer vest for Cape Coast.

Elmina er den eldste europeiske bosettingen i Vest-Afrika, og ble etablert av portugiserne i 1471. Byen vokste opp rundt borgen Castelo de São Jorge da Mina som ble påbegynt i 1482, og var Portugals hovedkvarter i Vest-Afrika helt til  Det nederlandske vestindiske kompani erobret den i 1637. I århundrene etter dette ble byen mest brukt som base for slavehandel.

Nederlenderne bygget også Fort Coenraadsburg, et fort som ble bygd på 1660-tallet, på stedet hvor portugiserne tidligere hadde bygget et lite kapell kalt São Tiago da Mina. Byen var på nederlandske hender til 1872, da den ble britisk.

Fiske har historisk sett vært viktig for Elminas økonomi, og byen er den tredje største fiskerihavna i Ghana etter Tema og Sekondi. Men mens disse to havnene hovedsakelig er orientert mot industrielt fiske så er Elminas stort sett basert på mindre båter og kanoer. En studie fra 2003 anslo at 75% av Elminas innbyggere fikk sin inntekt fra fiske og fiskerelatert virksomhet som videreforedling, fiskehandel og kanobygging.

Byen hadde 21 103 innbyggere ved folketellingen i 2000, og ble i 2012 estimert til 32 819.

 Referanser 

mini|venstre|Fiskebåter i Elmina
mini|venstre|St. George Castle.

Kategori:Byer i Ghana